VS00045637
Datum: 2014-05-12T02:00:00.000+02:00
datum_sodbe_i_stopnje: 2020-01-09T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 13.000 EUR (enotna odškodnina)
opombe: VIII Ips 44/2020 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Pravoslavni duhovnik.

## Škodni dogodek

Trpinčenje na delovnem mestu (mobing), ki mu je bil izpostavljen od 12.5.2014 do 8.6.2016 (dobri 2 leti, do odpovedi pogodbe o zaposlitvi):

    prepoved udeležbe na na javnem bogoslužju;

    zavračanje prošenj za razgovor s strani metropolita;

    sporočilo metropolita, da se z oškodovancem komunicira samo pisno in prek škofijskega predstojnika; o tem so bili obveščeni vsi duhovniki;

    2x nižji dohodki, kot ostali duhovniki; ko je na to opozoril, ga je metropolit šele po 1 letu zavnil, češ naj se ne primerja z drugimi duhovniki in naj skrbi le za svojo župnijo in da drugih pravic nima;

    očitki metropolita, da je ovadba oškodvanca (s soglasjem prejšnjega metropolita jo je vložil zoper duhovnika, ki je cerkveno občino vodil pred njim) sramotitev cerkve in naj zato pričakuje premestitev;

    premestitev v drugo župnijo;

    izključitev iz enakomerne delitve prispevkov vernikov

    obvestilo, da v kazenskem postopku, ki je bil sprožen na podlagi njegove ovadbe, klju pozivu sodišča ne sme sodelovati brez blagoslova metropolita; ko je prejel vabilo na glavno obravnavo in opravičil odstonost s sestanka škofijskega odbora, mu je metropolit zagrozil, naj poišče službo v drugi škofiji;

    ponovna premstitev v nasprotju s pogodbo o zaposlitvi;

    ukinitev finančne pomoči;

    nov sklep o premestirivi zaradi nezakonitosti prvega, z zahtevo, da v 5. dneh prekine delovno razmerje Pravoslavno cerkvijo;

    prepozno izplačilo plač za za 3 mesece;

    nereagiranje Pravoslavne cerkve na neresnično izjavo duhovnika, zoper katerega je vložil ovadbo, v medijih (da je oškodvanec razrešen zaradi kazenske ovadbe in ne sme več opravljati bogoslužja);

    odstavitev s položaja začasnega paroha zaradi zahteve po odpravi delovnopravnih kršitev;

    namestitev za začasnega župnika v drugi državi; ko je to odklonil, mu je bila izrečena prepoved odpravljanja duhovniške službe; izročen je bil v nadaljni postopke cerkvenemu sodišču;

    odpoved pogodbe o zaposlitvi iz poslovnega razloga, čeprav je bil na njegovo mesto imenovan drug duhovnik.

## Kršitev drugih pravic osebnosti

13.000 EUR - enotna odškodnina

Zaradi spornih dogodkov je bil ob diagnozi „reakcija na stres“ tožnik napoten k psihiatru, kjer se je zdravil od 3. 12. 2015 in na klinični psihološki pregled. Zdravljen je bil z antidepresivi in nizkimi odmerki antipsihotika. Anksiozna in depresivna simptomatika se je odražala v občutkih tesnobe, napetosti, sramu, brezvrednosti, odvečnosti, osebnega razvrednotenja, izgube samospoštovanja, nemoči v urejanju razmerij s toženko, izčrpanosti, preobčutljivosti, obupanosti, podoživljanju stresnih trenutkov, motnjah spanja, glavobolih, motnjah koncentracije (npr. v zvezi z vožnjo avta), občutku izgube ravnotežja (npr. v dvigalu, kar občuti kot vrtoglavico), pretiranem znojenju, pospešenem bitju srca, občutku zadihanosti, razdražljivosti, potrtosti, depresiji, odsotnosti komunikacije z družinskimi člani, strahu pred izgubo ugleda, službe (ko jo je še imel) in poslabšanjem splošnega zdravstvenega stanja (slabše urejen krvni tlak, dislipidemija).

Ponavljajoča se ravnanja delodajalca so vsakič huje prizadela njegovo dostojanstvo in privedla do tipičnih posledic trpinčenja, ki so praviloma večplastne in med seboj prepletene ter segajo od psihosomatskih bolečin in nevšečnosti do resnejših duševnih stisk; porušeno je bilo njegovo telesno in duševno ravnovesje. Počutil se je izrinjenega iz delovne sredine, skupnosti, ki ji je pripadal, trpelo je njegovo družinsko življenje. Izguba zaposlitve in prepoved opravljanja edinega poklica, vključno s postopkom pred cerkvenim sodiščem, ki je še v teku, jsta vplivali tudi na njegov družbeni in eksistenčni položaj.

---

Zakon o delovnih razmerjih (2013) - ZDR-1 člen 8, 47, 47/1